

ที่ มท ๐๘๑๖.๓/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

 ด้วยกรมส่งเสริมการปกครองท้องถิ่น ได้รับแจ้งจากสำนักงานเลขาธิการสภาการศึกษาได้ดำเนินโครงการศึกษาแนวทางการจัดการเรียนรู้แบบผสมผสานเพื่อพัฒนาศักยภาพผู้เรียนระดับการศึกษาขั้นพื้นฐานในสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (Covid-๑๙) เพื่อศึกษาลักษณะ แนวทาง และจัดทำข้อเสนอ แนวทางการจัดการเรียนรู้แบบผสมผสานเพื่อพัฒนาศักยภาพผู้เรียนระดับการศึกษาขั้นพื้นฐานในสถานการณ์ การแพร่ระบาดของโรคติดเชื้อไวรัสโคโรนา ๒๐๑๙ (Covid-๑๙) ซึ่งการดำเนินการศึกษาได้เสร็จเรียบร้อยแล้ว จึงได้กำหนดจัดให้มีการประชุมสัมมนาออนไลน์ในวันพุธที่ ๑ กันยายน ๒๕๖๔ เวลา ๐๙.๐๐-๑๒.๐๐ น. เพื่อนำเสนอผลการศึกษาวิจัยและการรับฟังข้อคิดเห็นและข้อเสนอแนะจากผู้ทรงคุณวุฒิและหน่วยงานที่เกี่ยวข้อง ในการปรับปรุงข้อเสนอแนวทางการพัฒนาการเรียนรู้ ทั้งระดับนโยบาย ระดับปฏิบัติการ รวมทั้งข้อเสนอแนะต่างๆ

 กรมส่งเสริมการปกครองท้องถิ่น ขอความร่วมมือจังหวัดแจ้งองค์การบริหารส่วนจังหวัด เทศบาลนคร เทศบาลเมือง ประชาสัมพันธ์ให้ผู้บริหารสถานศึกษา ครูและบุคลากรทางการศึกษาในสังกัดเข้าร่วมรับฟังแนวทาง การจัดการเรียนรู้แบบผสมผสานเพื่อพัฒนาศักยภาพผู้เรียนระดับการศึกษาขั้นพื้นฐานในสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (Covid-๑๙) ผ่าน Facebook Live : ศธ 360 องศา**,** Facebook Live : ร่วมปฏิรูปการศึกษาไทย, OBEC Chanel และสถานีโทรทัศน์เพื่อการศึกษา (ETV) รายละเอียดปรากฏตามสิ่งที่ส่งมาพร้อมนี้

 กรมส่งเสริมการปกครองท้องถิ่น

 สิงหาคม ๒๕๖๔

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๒

โทรสาร ๐-๒๒๔๑-๙๐๒-๓ ต่อ ­๒๑๘

ผอ.กง.สศ...................................

หน.ฝ. .......................................

จนท..........................................